Diari Oficial de la Generalitat Valenciana


Sumari del DOGV 8043, del 19-05-2017 (2017/4275)

RESOLUCIÓ de 16 de maig de 2017, de la Direcció General de Centres i Personal Docent, per la qual s'estableixen les condicions específiques de l'admissió de l'alumnat en els ensenyaments de Batxillerat Internacional a l'Institut d'Educació Secundària Pere Boïl de Manises.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4275


Data del document
:   16-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 16 de maig de 2017, de la Direcció General de Centres i Personal Docent, per la qual s'estableixen les condicions específiques de l'admissió de l'alumnat en els ensenyaments de Batxillerat Internacional a l'Institut d'Educació Secundària Pere Boïl de Manises. [2017/4275]  
L'Institut d'Educació Secundària Pere Boïl de Manises és, en aquests moments, l'únic centre sostingut amb fons públics que imparteix Batxillerat Internacional a la Comunitat Valenciana.  
Per aquesta raó ha de determinar-se un procediment objectiu que garantisca que l'accés a aquests ensenyaments es produïsca en igualtat de condicions per a tot l'alumnat, per a això han de determinar-se unes regles específiques que permeten ordenar el procés d'admissió en aquests ensenyaments.  
Competeix a aquesta direcció general establir les condicions específiques per les quals ha de regir-se el procés d'accés a aquests ensenyaments, d'acord amb el que estableix l'apartat 3 de l'article 17 de l'Ordre de 7/2016, de 19 d'abril, de la Conselleria d'Educació, Investigació, Cultura i Esport, per la qual es regula el procediment d'admissió de l'alumnat als centres docents sostinguts amb fons públics de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria i Batxillerat.  
Així mateix, en la disposició final primera de l'esmentada ordre, es faculta l'esmentada direcció general per a dictar quantes resolucions siguen procedents per al desplegament i l'aplicació del que s'hi disposa, per a establir quants procediments o suports corresponguen i per a modificar els annexos de l'esmentada ordre.  
La Resolució de 30 de maig de 2016, de la Direcció General de Centres i Personal Docent, per la qual es dicten les instruccions per a regular l'admissió de l'alumnat en els ensenyaments de Batxillerat Internacional sostinguts amb fons públics, regulava per primera vegada, entre altres aspectes, el contingut el calendari i el procediment d'admissió del Batxillerat Internacional a l'Institut d'Educació Secundària Pere Boïl de Manises per al curs escolar 2016-2017.  
Basant-se en els resultats obtinguts en la seua aplicació, i en coordinació amb tots els sectors implicats, es considera oportú elaborar una nova norma que regule el procediment d'admissió de forma general, a partir del curs escolar 2017-2018, i adequar el procediment ordinari d'admissió d'alumnes a les peculiaritats del Batxillerat Internacional, a fi de dotar-lo de major agilitat.  
Fent ús de les facultats conferides per l'Ordre 7/2016 i les competències atorgades pel Decret 155/2015, de 18 de setembre, de la Conselleria d'Educació, Investigació, Cultura i Esport, resolc:  
  
U. Àrea d'influència  
L'àrea d'influència del Batxillerat Internacional, que s'imparteix a l'Institut d'Educació Secundària Pere Boïl de Manises, codi 51234820, comprendrà tota la Comunitat Valenciana.  
  
Dos. Places escolars  
1. La direcció general competent comunicarà al centre el nombre de places escolars a oferir en el primer curs de Batxillerat Internacional per a cada curs escolar. El centre donarà l'oportuna publicitat de les vacants existents.   
2. La meitat d'aquestes places estaran vinculades a l'itinerari d'Humanitats i Ciències Socials.  
3. L'altra meitat es vincularan a l'itinerari de Biosanitària i Tecnologia.  
4. En el cas que queden places sense assignar en algun dels itineraris anteriors, les dites places s'acumularan a l'oferta de l'altre itinerari, amb una ràtio màxima de 20 alumnes.  
  
Tres. Presentació de sol·licituds  
1. L'alumnat que desitge accedir als ensenyaments que se citen, haurà d'omplir la sol·licitud a què es pot accedir en la pàgina web o a la Secretaria del centre.  
2. La sol·licitud, així com tota la documentació necessària, es presentarà a l'Institut d'Educació Secundària Pere Boïl de Manises.  
3. L'esmentada sol·licitud també podrà presentar-se per correu electrònic en l'adreça wrsjhojuhcjcyh@jujbl.lpm. No obstant això, ha de presentar-se tota la documentació original o compulsada a la Secretaria del centre.  
  
Quatre. No duplicitat de sol·licituds  
1. La presentació de la sol·licitud del Batxillerat Internacional és independent de l'establida amb caràcter general i que figura en l'annex IV de l'Ordre 7/2016, que es refereix a qualsevol altre tipus de batxillerat i que s'haurà presentat al centre de primera opció.  
2. No suposarà duplicitat la presentació d'una sol·licitud per a cursar Batxillerat Internacional i una altra per a cursar qualsevol altre batxillerat en aquest o altres centres de la Comunitat Valenciana sostinguts amb fons públics.  
  
Cinc. Documentació  
A més de la sol·licitud es presentarà la documentació següent:  
1. Certificat acadèmic, model ITACA, expedit per la secretaria del centre de procedència, on hauran de constar, almenys, les qualificacions obtingudes en les assignatures de Valencià: Llengua i Literatura i la de Castellà: Llengua i Literatura de 4t de l'ESO.  
2. Certificat acadèmic de la secretaria del centre, on conste la nota mitjana dels quatre cursos de l'ESO.  
  
Sis. Termini de presentació de sol·licituds i calendari d'admissió  
El termini de presentació de sol·licituds i el calendari d'admissió serà el que s'establisca de forma general per als ensenyaments de Batxillerat en la resolució que cada curs escolar es publique per a la província de València en el procés ordinari d'admissió de l'alumnat.  
  
Set. Requisits i criteris de baremació  
1. Per a accedir al Batxillerat Internacional es requereix una nota mitjana igual o superior a 7,5 punts, en el títol de Graduat en Educació Secundària Obligatòria.  
2. No obstant això, no quedaran exclosos del procés totes aquelles sol·licituds amb una nota inferior a 7,5 punts, de manera que si completat algun itinerari, amb un màxim de 20 alumnes, encara hi ha places vacants en l'altre itinerari, dit llistat servirà per a completar el grup d'alumnes fins al màxim de llocs oferits.  
3. En cas d'empat, aquest es dirimirà calculant la mitjana aritmètica entre les assignatures de Valencià: Llengua i Literatura i la de Castellà: Llengua i Literatura de 4t d'Educació Secundària Obligatòria.  
  
4. Si encara es manté l'empat, les vacants s'adjudicaran per sorteig, i s'aplicarà la lletra de desempat que s'haja assignat per a aqueix curs escolar, en el procés ordinari d'admissió d'alumnes.  
  
Huit. Responsable del procés d'admissió  
La direcció del centre educatiu serà la responsable de tot el procés d'admissió.  
  
Nou. Reclamació contra les llistes provisionals  
1. Acabat el procés de baremació, es procedirà a publicar en la pàgina web i en el tauler d'anuncis de la secretaria del centre, el llistat provisional de l'alumnat sol·licitant per ordre de puntuació.  
2. El termini per a presentar al·legacions serà l'establit per al procediment ordinari d'admissió d'alumnes per als ensenyaments de Batxillerat.  
3. La direcció del centre, a la vista de les reclamacions presentades i amb un informe previ del consell escolar, aprovarà i publicarà les llistes definitives en la pàgina web del centre i es procedirà a formalitzar la matrícula a la secretaria del centre.  
  
Deu. Publicació  
La present resolució es publicarà en el Diari Oficial de la Generalitat Valenciana, i produirà efectes a partir del curs escolar 2017-2018, per la qual cosa queda sense efectes la Resolució de 30 de maig de 2016, de la Direcció General de Centres i Personal Docent, per la qual es dicten les instruccions per a regular l'admissió de l'alumnat en els ensenyaments de Batxillerat Internacional sostinguts amb fons públics.  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
  
El recurs de reposició haurà d'interposar-se davant de la Conselleria d'Educació, Investigació, Cultura i Esport, en el termini d'un mes a comptar des de l'endemà de la seua publicació.  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
  
València, 16 de maig de 2017.- El director general de Centres i Personal Docent: José Joaquín Carrión Candel.